
COMUNICAT DE PRESĂ
Aprobarea Regulamentului de organizare si functionare a Pietei intrazilnice 
de energie electrica 
10 octombrie 2013
În vederea actualizării cadrului de reglementare necesar transpunerii prevederilor din Legea energiei electrice si a gazelor naturale nr. 123/2012,  Comitetul de Reglementare al Autorităţii  Naţionale de Reglementare în Domeniul Energiei a aprobat, în şedinţa de astăzi, 10.10.2013,  Regulamentul de organizare si functionare a Pietei intrazilnice de energie electrica.
Regulamentul - care reprezintă o revizuire a Regulamentului de organizare şi funcţionare a pieţei intrazilnice de energie electrică, aprobat cu Ordinul ANRE nr. 32/2011 - stabileşte cadrul pentru organizarea şi funcţionarea Pieţei Intrazilnice de energie electrică, respectiv condiţiile ce trebuie îndeplinite pentru înscrierea la piaţă, modul de organizare a sesiunilor de tranzacţionare, principiile de decontare, precum şi monitorizarea şi supravegherea Pieţei Intrazilnice de energie electrică.
 Prin implementarea Pieţei Intrazilnice se creează un cadru opţional şi centralizat pentru vânzarea şi cumpărarea energiei electrice de către participanţii la piaţa angro de energie electrică necesar pentru facilitarea echilibrării portofoliului zilnic de tranzacţii pentru vânzarea/cumpărarea de energie electrică şi pentru asigurarea transparenţei pieţei.
Regulamentul se aplică în cadrul desfăşurării tranzacţiilor cu energie electrică pe Piaţa Intrazilnică de energie electrică, administrată de Operatorul Pieţei Intrazilnice.

